ย้อนความทรงจำแห่งรัก บิ๊ก ดีทูบี 11 ปีไม่มีวันตาย (ชมคลิป)
หากนับตั้งแต่วินาทีที่ บิ๊ก ดีทูบี ปาณรวัฐ กิตติกรเจริญ (อภิเชษฐ์ กิตติกรเจริญ) ประสบอุบัติเหตุทางรถยนต์ ขับรถยนต์ BMW-U318 ตกคูน้ำย่านศรีนครินทร์ จ.สมุทรปราการ เมื่อวันนี้ 22 ก.ค.2546 จนถึงวันนี้ก็ผ่านเวลามากว่า 11 ปีแล้ว แต่ดูเหมือนความทรงจำเก่าๆ ของแฟนคลับที่มีต่อผู้ชายคิ้วเข้ม หน้าตาซุกซนคนนี้จะไม่เคยลดน้อยลงเลย,วันนี้ทุกอย่างถูกปลุกขึ้นมาในความทรงจำอีกครั้ง กับคอนเสิร์ต คิดถึง ดีทูบี ไลฟ์ คอนเสิร์ต 2014 ภาพของ บิ๊ก ดีทูบี วิ่งเข้าสู่ห้วงความคิดถึงของทุกคนที่เคยรักเขา บันเทิงไทยรัฐออนไลน์ จะพาทุกคนย้อนเวลาไปพบกับช่วงเวลาแห่งปรากฏการณ์ที่เราขอเรียกมันว่า ปรากฏการณ์แห่งรัก บิ๊ก ดีทูบี,คืนวันที่ 22 ก.ค.2546 เกิดข่าวใหญ่ขึ้นเมื่อสมาชิกของบอยแบนด์ดัง ดีทูบี ประสบอุบัติเหตุ แต่ทุกคนก็โล่งอก เมื่อทราบว่า บิ๊ก ดีทูบี แค่ขับรถตกคูน้ำ และเข้ารับการรักษาตัวในโรงพยาบาล,ระยะแรกการรักษาเป็นไปด้วยดี วันแรกๆ ตัวเขายังลุกขึ้นมาทักทายชูสองนิ้วสู้ตาย พร้อมการเขียนเป็นตัวอักษรบอกแฟนๆ ว่า ขอบคุณทุกคนที่เป็นห่วงครับเจอกันแน่นอนครับ,แต่ใครเลยจะเชื่อว่าแฟนๆ จะไม่ได้เจอ บิ๊ก ดีทูบี ในแบบเดิมที่มีรอยยิ้ม เสียงหัวเราะ และความสุขให้ทุกคนเสมออีกเลยนับจากนั้น,บิ๊ก ต้องนอนไม่รู้สึกตัวเนื่องจากสมองถูกเชื้อรา Scedosporium ที่มากับน้ำเน่าในคูน้ำทำลาย เขาต้องเข้ารับการผ่าตัดด่วน ซึ่งตลอดช่วงเวลาผ่าตัด มีข่าวออกมาเป็นระยะว่าโอกาสการรอดชีวิตของ บิ๊ก มีเพียง 0.01 เปอร์เซ็นต์,แต่ในความมืดมนเราก็ยังได้เห็นแสงสว่างที่มาจากพลังรักที่ทุกคนมีใน บิ๊ก แฟนคลับทั้งสวดมนต์ ขอพรจากฟ้า พับนกกระเรียนตามความเชื่อของญี่ปุ่น พวกเขาทำทุกวิถีทางที่จะช่วยให้ บิ๊ก กลับมา ผู้คนจากทุกวงการมาเยี่ยมเยียนเด็กหนุ่มผู้มีดวงตาอันสดใสกันอย่างไม่ขาดสาย,พร้อมทั้งกำลังใจสำคัญจากชายหญิงคู่หนึ่งที่แม้ภายนอก ร่างกายอาจจะดูเหนื่อยอ่อน แต่ภายในดวงตาคู่นั้นของทั้งสองท่าน กลับเปล่งไปด้วยพลังความเข้มแข็งที่ส่งผ่านไปถึงลูกชาย เขาและเธอคือ นายอุดมและนางยุพา กิตติกรเจริญ คุณพ่อคุณแม่ของ บิ๊ก ที่อยู่เคียงข้างลูกชายเสมอไม่ว่าวันใด,การผ่าตัดครั้งแล้วครั้งเล่า ร่วมถึงพลังใจครั้งใหญ่จากทุกคน ช่วยให้ บิ๊ก ไม่จากไปทุกคนไป แต่,บิ๊ก ต้องนอนหลับอย่างสงบเป็นเจ้าชายนิทราเป็นเวลา 4 ปี ก่อนที่เขาจะจากทุกคนไปอย่างไม่มีวันกลับในวันที่ 9 ธ.ค. 2550 ด้วยวัยเพียง 25 ปี.
หากนับตั้งแต่วินาทีที่ บิ๊ก ดีทูบี ประสบอุบัติเหตุขับรถยนต์ตกคูน้ำย่านศรีนครินทร์  เมื่อวันนี้ 22 ก.ค. 2546 จนถึงวันนี้ก็ผ่านเวลามากว่า 11 ปีแล้ว แต่ดูเหมือนความทรงจำเก่าๆ ของแฟนคลับที่มีต่อผู้ชายคนนี้ไม่เคยลดน้อยลงเลย 
บิ๊กดีทูบี,บิ๊กD2B,บิ๊ก ปาณรวัฐ กิตติกรเจริญ,บิ๊ก อภิเชษฐ์ กิตติกรเจริญ,ดีทูบี,D2B,คอนเสิร์ตD2B